Aug 11, 2016 Jun 6, 2017
Gisteraand het ek baie bier uit die kalbas gesluk. Ek het diep slukke gevat totdat die aarde later onder my voete uit gedraai het en die maan agter die berge gaan rus het. Ek het net vir 'n kort ruk op my rietmatjie gaan lê.
Khari. Khari met die slanke bene, die vol borste en haar donker tepels wat soms onder haar dik kralesnoer uitloer. Haar lang hare wat amper aan haar boude raak. Khari met die mooiste lippe. As Khari sing, bly die voëls stil.
Khari het vir my gejok. Sy het vir my gesê sy gaan vir my kies die laaste aand van die somerfees. My drome het my ook verraai. Ek het gedroom Khari trek haar klere uit en ek gaan styf tussen haar bene in terwyl die maan vir ons kyk. In my droom kon ek die hitte van haar kaal lyf en die sagtheid van haar tong voel. Ek het binne in haar my saad gestort en gestort totdat dit naderhand op die sand onder haar uitgeloop het en met elke komslag het haar borste groter geword. Sy het toe op my kom sit en toe ek weer kom was haar borste so groot dat ek amper versmoor het. Uitasem het ek wakker geskrik.
Khari het vir Hika gekies. Ek was nie lus om alleen op my rietmatjie te gaan lê nie. Ek kon hoor hoe Khari en Hika liefde maak. Saam met my maats het ek dronk geraak uit die kalbas.
Voordat die son opgekom het, het ek wakker geword en water gaan drink, my spies geryp en die veld in geloop.
Nou sweet ek. My tong is al klaar droog en my kop voel dik.
Ek sak op my hurke wanneer ek die vars mis gewaar. Dit is nog warm, en baie klam. Ek kan nie die spore uitmaak nie, want ek loop oor 'n klipplaat.
Ek loop nog 'n ent en stop dan. Daar voor eindig die klipplaat en sien ek die water van die Groen Kuil. Daar waar ons nie mag gaan nie. Niemand mag eers water drink daar nie. "Daar is 'n gees wat jou gaan intrek, onder die water in!" het die oumense altyd gesê.
Dalk het die oumense gejok? Net soos Khari vir my gejok het en my eie drome my verraai het?
Ek stap stadig nader. Ek sien dat die water helder is, nie so groen soos dit van ver af lyk nie. Ek loop nog nader. 'n Naaldekoker swiep voor my verby. Ek stap tot by die water, en gaan sit dan op my hurke. Die oppervlak is glad. Dit lyk nie asof die kuil geleidelik dieper word nie, maar dit lyk soos 'n afgrond. Bolangs is die water helder en doer onder lyk dit donkerblou. Waar sal die groen dan vandaan kom as mens na die water kyk vanaf die klipplaat?
Ek druk die punt van my wysvinger in die water in. Dit is koel. Die rimpels kring al wyer om my vinger. Ek trek my vinger uit en proe aan die water. Dit proe glad nie vreemd nie.
Ek mymer vir 'n oomblik. Ek sit nog op my hurke. My ballas hang los onder die kort lendekleed. Ek vat aan myself, vryf oor my styfheid en dink weer aan Khari.
Gisteraand was my twintigste somer en ek was gereed om 'n man te word.
Ek sak vooroor, soos 'n dier, soos ons nie mag nie, en suig die koel water deur my lippe op. Ek kyk na onder, verby my weerkaatsing, en probeer die bodem sien. Dit is net die blou donkerte.
Ek staan op, trek my lendekleed uit en sit dit langs my spies neer. Heeltemal kaal duik ek in die kuil in. Die water speel oor my ontblote vel, koel my eers af tussen my bene en dan wel die jagsheid weer op.
Ek swem na die kant toe en rus met my arms op die kliprand. Ek klim uit. Ek skrik toe ek iemand hoor roep, agter my. Ek swaai om. Dit is 'n vrou. Sy staan aan die oorkant van die kuil. Ek wou nog verbaas groet, toe duik sy in die kuil in en swem deur na my toe.
Sy klim uit en ek voel hoe ek bloos. Deksels, sy is pragtig. Sy het net 'n lendekleed aan. Haar kaal borste trek my oë aan. Sy vryf haar nat swart hare na agter en gaan sit dan op 'n klip.
"Is jy bang om deur te swem?" vra sy. Haar stem klink vrolik.
"Nee, ek… ek het maar net gou geswem, is besig om te jag," en ek wys na my spies toe.
My lendekleed! Ek is nog kaal. Ek val amper oor my voete.
Ek probeer my lendekleed optel, maar sy is skielik by my en trap dit op die klippe vas. Ek kom regop en kyk vir haar, weet nie mooi wat om te doen nie. Haar gesig is naby aan myne. Een van haar tepels raak aan my borskas. My ereksie se punt druk teen haar.
Sy bars uit van die lag, buk dan stadig reg voor my. Ek kyk na haar boude, haar styfgetrekte poepholletjie en haar spleet. Sy tel die velletjie op, trek dit vir my aan en bind dit vas. Ek staan net stil, te bang hierdie beeldskone vrou is ook net 'n droom wat my gaan verraai.
Ek gaan sit op 'n klip en sy sit oorkant my. Haar naam is Klarra. Die R'e rol uit haar mond as sy haar naam sê.
Klarra vra my wat ek jag en ons begin gesels. Sy lag baie. Ek hou van haar lag. Dit voel asof ek haar al lank ken. Hoe langer ons gesels, hoe meer voel dit vir my asof dit Klarra in my droom was en nie Khari nie.
Klarra kom sit langs my en dan raak ons lippe. Ek vat aan haar bolyf, aan haar naakte borste en vryf oor haar tepels. Haar tong is warm in my mond. Haar oë is donkerbruin. Sy trek haar lendekleed af en sit my hand tussen haar bene. Ek speel met my vingers verby die wollerigheid en dan tussen haar nat voue in.
Sy vat aan my styfheid onder my kleed, streel oor my, trek hard, dan sag, vryf met haar vingers oor die nat punt. Sy laat sak haar kop, en neem my in haar mond in. Haar tong speel oor my, dan neem sy my diep in haar mond in voordat sy opstaan.
Hierdie is my droom wat waar word, besef ek. Ek staan ook op, soos in my droom, en dan pluk sy my lendekleed af dat die leerbandjies breek en sy gooi die velletjie eenkant toe. Die kuil se water blink agter haar. Dit was die kuil in my droom, nie die helder maan nie. Ek het gewonder hoekom was dit in my droom dag, terwyl ek in die aand Khari se naakte vroulikheid moes ontdek het.
Klarra gaan lê op haar rug en trek die pienk vlees tussen haar bene oop. Ek gaan lê bo op haar en gaan in haar in en word 'n man. Ek druk diep in haar stywe, gladde warmte in. Hard in, bietjie uit, al vinniger.
Klarra trek my nader met haar naels in my rug, druk my styf vas en dan swaai ons om sodat sy bo is. Sy stoot haar bolyf uit en bied haar borste vir my aan. My tong streel oor haar stywe tepels, neem eers die een dan die ander in my mond, knibbel liggies aan hulle. Sy wikkel haar heupe en ek vat aan haar boude.
Net soos in die droom begin ek te klop binne in haar. Haar naels druk in my borskas in en sy trek haar bene saam, druk my styf vas. Sy sak heeltemal oor my stywe manlikheid sodat my saad diep in haar stort. Haar borste druk teen my gesig. Haar vel is nat, word al natter en natter. Koel water spoel oor my bene, oor my onderlyf. Die water spoel oor my styfheid wat nog binne in haar is.
Haar asem is vinnig en vlak. Sy sê vir my iets, maar dit klink… anders. Ek probeer haar boude vas druk, maar my hande gly deur haar. Ek is onder die water. Ek probeer opkom, maar stamp my kop teen die onderkant van die oppervlak. Deur die water sien ek haar op die wal staan. Sy is nog kaal. Sy waai vir my, en dan stap sy weg.